Il
guvier britanic al à fevelât di coretîfs di pueste par evitâ
consecuencis negativis pe radiotelevision publiche galese, ma la
riforme dal sisteme di finanziament de BBC e va dilunc a preocupâ
une vore il guvier e la Assemblee nazionâl dal Gales. Laburiscj,
liberâi democratics e i nazionalitaris dal Plaid Cymru a domandin al
esecutîf britanic garanziis che la manovre no puartarà a ridusi la
programazion e i servizis ufierts viodût che tai ultins agns BBC
Cymru Wales e S4C – la television par galês associade ae BBC – a
àn za patît un tai di plui di un tierç dai finanziaments. Une vore
critiche ancje la organizazion Cymdeithas yr Iaith Gymraeg che e
atache il guvier di Londre ancje pal fat di vê cjapât lis sôs
decisions suntun teme cussì delicât cence nancje scoltâ prime il
parê des autoritâts politichis e televisivis galesis.
Font:
Cymdeithas, 09/07/15; BBC,
10/07/15
mlt_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fra_Latn cym_Latn unk